Kandidaten (TV-serie)

Kandidaten er en norsk reality-serie med Inger Ellen Nicolaisen som gikk på TVNorge i 2005. Her skulle 14 deltakere (kandidater) konkurrere om en lederstilling i frisør-konsernet Nikita. Serien ble ledet av Nicolaisen og hun hadde makt over hvem som skulle gå videre. Deltakerne ble delt i et jentelag og ett guttelag. Etter hver oppgave fikk en på det tapende laget sparken. De to siste gikk til finalen. Vinneren skulle få ansvaret med å bygge opp en helt ny Nikita-kjede som skulle drive med hudpleie og få en årslønn på en million kr.

Programmet gikk på mandager og var en norsk versjon av den amerikanske reality-serien The Apprentice med Donald Trump.VG - Tok av over Oslo (4.2.2005) «Frisørgründeren fra Misvær leder den norske varianten av Trump-programmet «The Apprentice»»

 Seertall 
Serien ble en moderat seersuksess og ble i snitt fulgt av 250 000 (Finalen ble sett av 372 000). Aller best traff serien kvinner mellom 20 og 34 år. I denne gruppen oppnådde serien en andel på 32,6 prosent av seerne.Kampanje - Nicolaisen hevet snittet  (3.5.2005)

 Produksjon 
I overkant av 2000 søkte om å få delta i programmet.Dagbladet - Hårfin kandidatkamp (1.5.2005) En av Nicolaisens nærmeste medarbeidere i programmet var Marianne Berg-Hanssen. Hun hadde jobbet i Nikitakonsernet i flere år, og var med på utvelgelsesprosessen.Avisa Nordland - Sjefen blir rikskjendis (3.4.2005)

Innspillingen foregikk høsten 2004 og ble avsluttet 6. desember.VG - Jeanette fikk toppjobben (3.5.2005) Finalen var todelt, der siste del ble sendt direkte fra Oslo Plaza med 400 publikummere.TVNorge Kandidaten - Jeanette vant Kandidaten (3.5.2005)

De to lagene fikk varierte oppgaver. Disse gikk ut på å lede en restaurant, lage reklame, fremskaffe en vare til rimeligst pris, drive hvert sitt IKEA-varehus, utvikle en prototype for nytt leketøy, arrangere begivenheter og selge flybilletter. De to siste deltakerne skulle i finalen drive hvert sitt SAS-hotell og fikk velge med seg to didligere deltakere som sine assistenter.Aftenposten Aften - En av dem får jobb (2.5.2005, s. 40) Lagene ble vanligvis vurdert etter inntjening eller hvordan de gjennomførte en oppgave.TVNorge: Kandidaten 2005 (arkivert versjon fra 13.6.2005) (besøkt 18.10.2015)

Deltakere
 Navn Alder Født Siste jobb før deltakelse i Kandidaten ResultatJeanette Bretteville 35OsloSelvstendig næringsdrivendeVinner Avisa Nordland - Fra reality til relax (19.5.2005)Tone Nygård 28Vinstra i OpplandProsjektleder i IT-bedriften Intelligent QualityFinalist Christian Sønstebø 25SkienKonsulent i Knowledge Management ConsultingFikk sparken i ep. 11Gustav Heiberg 25OsloStyreformannFikk sparken i ep. 10Egil Skjoldmo 29BergenSelger i markedsledende IT-firmaFikk sparken i ep. 9Hanne Skullerud 34BærumMarkeds- og informasjonssjefFikk sparken i ep. 8Benedicte Overgaard 25HokksundVitenskapelig assistentFikk sparken i ep. 7Alexandra Width 25TønsbergDaglig leder for to utestederFikk sparken i ep. 6Liv-Inga Valenza 31New YorkStudentFikk sparken i ep. 5Christine Annexstad 23HammerfestSalgsansvarlig for to magasiner i et reklamebyråFikk sparken i ep. 4 Imtias Khattak 28OsloØkonomisjefFikk sparken i ep. 3 *Eirik Tjessheim 21 JærenStuderte jussFikk sparken i ep. 3 *Jan Kenneth Nordvik 37BergenSelvstendig næringsdrivendeFikk sparken i ep. 2Dag R. Stenberg 22 AskerDrev eget firma ved siden av studierFikk sparken i ep. 1
2 kandidater fikk sparken i episode 3.
Episode 12 bestod kun av høydepunkter i sesongen. Ingen ble derfor sparket i denne episoden.

Den nye hudpleie-kjeden
Nikita Relax, som var navnet på Nikita-kjeden for hudpleie og velvære ble ingen suksess. Brettville var med på å etablere to slike Nikita Relax-salonger, men etter knapt to år ble begge nedlagt. Bretteville gikk ut i fødselspermisjon året etter at hun vant.

Referanser

Kategori:Norske reality-TV-serier
Kategori:TV-produksjoner på TVNorge
Kategori:Norske TV-produksjoner fra 2000-årene